Πρόταση απόφασης του Ευρωπαϊκού Κοινοβουλίου και του Συμβουλίου για τα εργαστήρια αναφοράς που προορίζονται για τον έλεγχο των βακτηριολογικών και λοιμωδών μολύνσεων των διθύρων μαλακίων (97/C 267/02) (Κείμενο που παρουσιάζει ενδιαφέρον για τον ΕΟΧ) COM(97) 310 τελικό - 97/0182 (COD)

(Υποβλήθηκε από την Επιτροπή στις 26 Ιουνίου 1997)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

την γνώμη της Οικονομικής και Κοινωνικής Επιτροπής,

αποφασίζοντας σύμφωνα με τη διαδικασία που αναφέρεται στο άρθρο 189 Β της συνθήκης,

Εκτιμώντας:

ότι η εφαρμογή της ενιαίας αγοράς απαιτεί όσον αφορά την προστασία της υγείας στον κτηνιατρικό και φυτοϋγειονομικό τομέα, εναρμονισμένο έλεγχο για την υγεία των προϊόντων 7 ότι η απαίτηση αυτή εφαρμόζεται κυρίως στις βακτηριολογικές και λοιμώδεις μολύνσεις των διθύρων μαλακίων 7

ότι η οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των ζώντων διθύρων μαλακίων (1), όπως τροποποιήθηκε από την πράξη προσχώρησης της Αυστρίας, Φινλανδίας και Σουηδίας, καθορίζει κυρίως στο παράρτημά της, τις περιγραφές που αφορούν τις βακτηριολογικές μολύνσεις των ζώντων διθύρων μαλακίων 7

ότι σύμφωνα με το σημείο 8 του κεφαλαίου V του παραρτήματος της εν λόγω οδηγίας, λόγω έλλειψης γενικού προγράμματος έρευνας του ιού και τον καθορισμό των επιδημιολογικών προδιαγραφών, ο υγειονομικός έλεγχος βασίζεται στην μέτρηση των κοπρωδών βακτηριδίων 7

ότι η επιστημονική πρόοδος δείχνει τη χαμηλή αποτελεσματικότητα των κοπρωδών βακτηριδίων ως δείκτη της παρουσίας των ιών στα δίθυρα μαλάκια 7 ότι είναι, επομένως, αναγκαίο για την προστασία της δημόσιας υγείας να βασιστεί ο υγειονομικός έλεγχος σε ένα άλλο δείκτη 7

ότι η ανάπτυξη νέων μεθόδων ανάλυσης του ιού και οι αξιόπιστοι δείκτες μόλυνσης των διθύρων μαλακίων, απαιτεί προσπάθεια συντονισμού των εθνικών εργαστηρίων που είναι οργανωμένα σε δίκτυο 7

ότι για να εξασφαλιστεί ένα αποτελεσματικό σύστημα ελέγχου έρευνας των ιών, πρέπει να οριστεί σε κάθε κράτος μέλος ένα εθνικό εργαστήριο αναφοράς επιφορτισμένο με τον συντονισμό σε κάθε κράτος μέλος, της εφαρμογής των απαιτούμενων αναλύσεων 7

ότι για να εξασφαλιστεί ένα ενιαίο καθεστώς στην Κοινότητα, πρέπει να οριστεί ένα κοινοτικό εργαστήριο αναφοράς, που θα επιφορτισθεί με τον συντονισμό των ελέγχων των βακτηριολογικών και λοιμωδών μολύνσεων των διθύρων μαλακίων, που θα πραγματοποιούνται από κάθε εθνικό εργαστήριο αναφοράς 7 ότι πρέπει να καθοριστούν τα καθήκοντα και οι όροι δραστηριότητας του κοινοτικού εργαστηρίου αναφοράς 7 ότι οι υπεύθυνοι αυτού του εργαστηρίου θα πρέπει να δεσμευθούν να εκπληρώσουν τα καθήκοντα που ορίζονται στην παρούσα απόφαση υπό τους όρους που προβλέπονται σε αυτήν 7

ότι το εν λόγω εργαστήριο αναφοράς μπορεί να λάβει την κοινοτική ενίσχυση σύμφωνα με τους όρους που προβλέπονται στο άρθρο 28 της απόφασης 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (2), όπως τροποποιήθηκε τελευταία από την απόφαση 94/370/ΕΚ (3),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κάθε κράτος μέλος ορίζει ένα ή περισσότερα εθνικά εργαστήρια αναφοράς για τον έλεγχο των βακτηριολογικών και λοιμωδών μολύνσεων των διθύρων μαλακίων. Ενημερώνει σχετικά την Επιτροπή η οποία δημοσιεύει τον κατάλογο των εν λόγω εθνικών εργαστηρίων αναφοράς καθώς και την ενημέρωσή τους στην Επίσημη Εφημερίδα των Ευρωπαϊκών Κοινοτήτων.

Άρθρο 2

1. Κάθε εθνικό εργαστήριο αναφοράς αναλαμβάνει τα εξής καθήκοντα:

α) συντονίζει τις δραστηριότητες των εθνικών εργαστηρίων βακτηριολογικής και επιδημιολογικής ανάλυσης των διθύρων μαλακίων σε κάθε κράτος μέλος 7

β) επικουρεί την αρμόδια αρχή του κράτους μέλους στην οργάνωση του συστήματος ελέγχου των βακτηριολογικών και λοιμωδών μολύνσεων των διθύρων μαλακίων 7

γ) οργανώνει περιοδικά συγκριτικές δοκιμές μεταξύ των διαφόρων εθνικών εργαστηρίων που είναι επιφορτισμένα με τις βακτηριολογικές και επιδημιολογικές αναλύσεις των διθύρων μαλακίων 7

δ) εξασφαλίζει τη διάδοση των πληροφοριών που παρέχει το κοινοτικό εργαστήριο αναφοράς το οποίο αναφέρεται στο άρθρο 3, στις αρμόδιες αρχές και στα εθνικά εργαστήρια που είναι επιφορτισμένα με τις βακτηριολογικές και επιδημιολογικές αναλύσεις των διθύρων μαλακίων.

2. Τα εθνικά εργαστήρια αναφοράς συνεργάζονται με το κοινοτικό εργαστήριο αναφοράς που αναφέρεται στο άρθρο 3.

Άρθρο 3

Το εργαστήριο του Centre for Environment, Fisheries and Aquaculture Science στο Weymouth, Ηνωμένο Βασίλειο, ορίζεται ως κοινοτικό εργαστήριο αναφοράς για τον έλεγχο των βακτηριολογικών και λοιμωδών μολύνσεων των διθύρων μαλακίων.

Άρθρο 4

Το κοινοτικό εργαστήριο αναφοράς αναλαμβάνει τα εξής καθήκοντα:

α) παρέχει τις πληροφορίες για τις μεθόδους ανάλυσης και τις συγκριτικές δοκιμές στα εθνικά εργαστήρια αναφοράς 7

β) συντονίζει την εφαρμογή από τα εθνικά εργαστήρια αναφοράς των μεθόδων που αναφέρονται στο στοιχείο α), διοργανώνοντας κυρίως συγκριτικές δοκιμές 7

γ) συντονίζει την έρευνα νέων μεθόδων ανάλυσης και ενημερώνει τα εθνικά εργαστήρια αναφοράς για τις προόδους που έχουν συντελεστεί στον εν λόγω τομέα 7

δ) οργανώνει μαθήματα επαγγελματικής κατάρτισης και τελειοποίησης για το προσωπικό των εθνικών εργαστηρίων αναφοράς 7

ε) συνεργάζεται με τα εργαστήρια που είναι επιφορτισμένα με τις βακτηριολογικές και επιδημιολογικές αναλύσεις των διθύρων μαλακίων στις τρίτες χώρες 7

στ) παρέχει τεχνική και επιστημονική βοήθεια στην Επιτροπή κυρίως σε περίπτωση της αμφισβήτησης των αποτελεσμάτων ανάλυσης μεταξύ των κρατών μελών.

Άρθρο 5

Το κοινοτικό εργαστήριο αναφοράς λειτουργεί σύμφωνα με τους εξής όρους:

α) διαθέτει ειδικευμένο προσωπικό που έχει επαρκή γνώση των τεχνικών που εφαρμόζονται στις βακτηριολογικές και επιδημιολογικές αναλύσεις των διθύρων μαλακίων 7

β) διαθέτει εξοπλισμούς και ουσίες που είναι αναγκαίες για την εκπλήρωση των καθηκόντων που προβλέπονται στο άρθρο 4 7

γ) διαθέτει την ανάλογη διοικητική υποδομή 7

δ) επιβάλλει την τήρηση, εκ μέρους του προσωπικού του, του εμπιστευτικού χαρακτήρα ορισμένων θεμάτων, αποτελεσμάτων ή ανακοινώσεων 7

ε) τηρεί τις αρχές ορθής πρακτικής του εργαστηρίου που είναι αποδεκτές σε διεθνές επίπεδο 7

στ) διαθέτει ενημερωμένο κατάλογο των ουσιών αναφοράς που κρατούνται στο κοινοτικό γραφείο αναφοράς καθώς και έναν ενημερωμένο κατάλογο των παρασκευαστών και πωλητών αυτών των ουσιών.

Άρθρο 6

Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 7

Η παρούσα απόφαση απευθύνεται στα κράτη μέλη.

(1) ΕΕ L 268 της 24. 9. 1991, σ. 1.

(2) ΕΕ L 224 της 18. 8. 1990, σ. 19.

(3) ΕΕ L 168 της 2. 7. 1994, σ. 31.